கேள்வி: அனில் குமார் போரோ - இளமையும் கல்வியும் பற்றி விளக்கவும்.
பதில்: அனில் குமார் போரோ 1961ஆம் ஆண்டு திசம்பர் 9ஆம் தேதி இந்தியா அசாம் உள்ள மானசு தேசியப் பூங்கா அருகிலுள்ள ககிதாமா கிராமத்தில் பிறந்தார். இவர் தனது பள்ளிப் படிப்பை ககிதாமாவில் உள்ள என். கே. பி. உயர்நிலைப் பள்ளியில் முடித்தார். பின்னர் அவ்லியில் உள்ள பி. எச். கல்லூரியில் உயர்கல்வி பயின்றார். போரோ குவகாத்தி பல்கலைக்கழகம் ஆங்கில இலக்கியத்தில் முதுகலைப் பட்டம் பெற்றார். பின்னர் இதே நிறுவனத்தில் நாட்டுப்புறவியல் ஆய்வுகளில் முனைவர் பட்டம் பெற்றார்.
கேள்வி: அனில் குமார் போரோ - தொழில் குறித்து விரிவாக சொல்லுங்கள்.
பதில்: போரோ 1988ஆம் ஆண்டு கேத்ரியில் உள்ள திமோரியா கல்லூரியில் ஆங்கில விரிவுரையாளராகத் தனது கல்விப் பணியினைத் தொடங்கினார். 2000ஆம் ஆண்டில், இவர் குவகாத்தி பல்கலைக்கழகம் நாட்டுப்புறவியல் ஆய்வுகள் துறையில் சேர்ந்தார். தற்போது போரோ இத்துறையின் தலைவராகப் பணியாற்றுகிறார். இவரது ஆராய்ச்சி வாய்மொழி இலக்கியம், பின்நவீனத்துவம் மற்றும் போடோ இலக்கியம் ஆகியவையாகும். இவர் இந்தியாவில் பூர்வீகக் கலாச்சாரங்களின் ஆய்வு மற்றும் பாதுகாப்பிற்குக் குறிப்பிடத்தக்கப் பங்களிப்பை வழங்கிவருகிறார்.
கேள்வி: அனில் குமார் போரோ - இலக்கியப் பங்களிப்புகள் குறித்து விரிவாக சொல்லுங்கள்.
பதில்: போடோ நாட்டுப்புறவியல் மற்றும் இலக்கியம் குறித்து போரோ பல புத்தகங்கள் மற்றும் ஆராய்ச்சிக் கட்டுரைகளை எழுதியுள்ளார். இவருடைய குறிப்பிடத்தக்கப் படைப்புகளில் பின்வருவன அடங்கும்: * ''போடோ இலக்கிய வரலாறு''-''A History of Bodo Literature'' * ''டெல்பினி ஒந்தை முவாடை அர்வ் குபுன் குபுன் கோந்தை'' (இது அவருக்கு 2013இல் சாகித்திய அகாதமி விருது பெற்றுத் தந்தது) போடோ நாட்டுப்புறக் கதைகளை ஆவணப்படுத்துவதிலும் பாதுகாப்பதிலும் இவரது பணிகள் முக்கியப் பங்கு வகித்துள்ளன. மேலும் இவை பரந்த கல்வி, கலாச்சாரப் பார்வையாளர்களுக்கு அணுகக்கூடியதாக அமைகின்றன.
கேள்வி: அனில் குமார் போரோ - சாதனைகள் பற்றி விளக்கவும்.
பதில்: * பத்மசிறீ (2025) – இலக்கியம், கல்வி பங்களிப்புகளுக்காக Entertainment|website=Devdiscourse|language=en|access-date=2025-02-03}} * சாகித்திய அகாதமி விருது (2013)– இவரது கவிதைத் தொகுப்பிற்காக * ரங்சார் இலக்கிய விருது - போடோ இலக்கிய மன்றம் வழங்கப்பட்டது * ஒபிடோசு சர்வதேச இலக்கிய விழா (போர்ச்சுகல், 2019) மற்றும் எசு ஓ ஏ இலக்கிய விழா (புவனேசுவர், 2024) போன்ற பல்வேறு சர்வதேச இலக்கிய விழாக்களில் பங்கேற்றுள்ளார். * இத்தாலி (2018) நடைபெற்ற சர்வதேச நாட்டுப்புறக் கதை ஆராய்ச்சி சங்கம் மாநாடு உட்பட மதிப்புமிக்க மாநாடுகளில் ஆராய்ச்சிக் கட்டுரைகளைச் சமர்ப்பித்துள்ளார்.
கேள்வி: அனில் குமார் போரோ - தனிப்பட்ட வாழ்க்கை பற்றி தகவல் சொல்.
பதில்: அனில் குமார் போரோ தனது தனிப்பட்ட வாழ்க்கையை இரகசியமாக வைத்திருக்கிறார். நாட்டுப்புறவியல் ஆய்வுகளில் இளம் ஆராய்ச்சியாளர்கள் மற்றும் மாணவர்களுக்கு வழிகாட்டுதலுக்காக இவர் அறியப்படுகிறார். கல்வி மற்றும் இலக்கியத்திற்கான இவரது அர்ப்பணிப்பு கல்வி வட்டாரங்களில் இவருக்கு மிகுந்த மரியாதையைப் பெற்றுத் தந்துள்ளது.
கேள்வி: அனில் குமார் போரோ - தாக்கம் பற்றி நீங்கள் என்ன அறிந்துள்ளீர்கள்?
பதில்: போடோ கலாச்சாரம், மொழியை மேம்படுத்துவதில் போரோவின் பணி குறிப்பிடத்தக்கப் பங்கைக் கொண்டுள்ளது. இவரது ஆராய்ச்சி பூர்வீக அறிவு அமைப்புகளைப் பாதுகாப்பதற்கும் அசாமின் இலக்கிய மரபுகளைப் பற்றிய ஆழமான புரிதலை வளர்ப்பதற்கும் பங்களித்துள்ளது. இவரது அறிவார்ந்த பங்களிப்புகள் எதிர்காலத் தலைமுறை எழுத்தாளர்கள், நாட்டுப்புறவியலாளர்களுக்குத் தொடர்ந்து உத்வேகம் அளிக்கின்றன. Full List|date=2025-01-25|website=English Jagran|language=en|access-date=2025-02-03}}